b'\n_START_ARTICLE_\nOle Andreas Devold\n_START_SECTION_\nBakgrunn og familie\n_START_PARAGRAPH_\nFaren Nils Devold (1790-1872) var f\xc3\xb8dt p\xc3\xa5 g\xc3\xa5rden Devold nederst i Romsdalen. P\xc3\xa5 Devold var det fra gammelt av et \xc3\xa5rlig marked. Nils Devold var gift med en datter av Halvor Ophus som fra 1805 hadde drevet veveri og fargeri i Romsdalen. Nils Devold var venn av Hans Nielsen Hauge og bes\xc3\xb8kte Hauge da han satt p\xc3\xa5 Bredtvedt fengsel. Ophus var kjent for r\xc3\xb8de strikkeluer. Nils Devold fikk oppl\xc3\xa6ring i veving og farging av svigerfaren, samt i Trondheim, og kom til \xc3\x85lesund i 1818. I 1849 giftet Ole Andreas Devold seg med Andrea Landmark (1825-1872) som var l\xc3\xa6rer i veving i \xc3\x85lesund. Deres datter Lina Marie (1865-1895) giftet seg med presten Anders Hovden. Devold giftet seg p\xc3\xa5 nytt i 1874 med Laura Helene Bull (f\xc3\xb8dt Birkeland).\n_START_SECTION_\nVirke\n_START_PARAGRAPH_\nEtter endt utdannelse innenfor fargeri i Tyskland kom Devold hjem med det nyeste mekaniske utstyret for strikking av luer og skjerf i 1849. I 1853 oppf\xc3\xb8res den f\xc3\xb8rste strikkefabrikken (\xc2\xabtrikotageverksted\xc2\xbb) i Skaret n\xc3\xa6r \xc3\x85lesund i dav\xc3\xa6rende Borgund kommune (senere kalt O.A. Devolds S\xc3\xb8nner). I 1864 satte han inn dampmaskiner til drift av strikkemaskinene i Skaret. Det begynte med produksjon av strikkede skjerf, luer og votter, men etter hvert ble ogs\xc3\xa5 sokker, strikkegensere, ullundert\xc3\xb8y og arbeidst\xc3\xb8y innlemmet i produksjonen. Det f\xc3\xb8rste plagget innen arbeidst\xc3\xb8y var en grov tr\xc3\xb8ye, som senere ble kjent under navnet \xc2\xabIslenderen\xc2\xbb. I 1866 utviklet Devold sitt mest kjente plagg, \xc2\xabBlaatr\xc3\xb8ia\xc2\xbb. Denne ble opprinnelig laget for sj\xc3\xb8folk, men ble ogs\xc3\xa5 et popul\xc3\xa6rt fritidsantrekk._NEWLINE_Allerede i 1870-\xc3\xa5rene produserte Devold de fleste typer tekstiler av ull innen veving og strikking, og stadig nye produkt ble utviklet og markedstilpasset. Devold hadde selv kontroll med hele produksjonsprosessen fra innkj\xc3\xb8p av r\xc3\xa5materiale (uvasket ull) til kl\xc3\xa6rne ble levert til forbrukerne._NEWLINE_I 1868 flyttet Devold produksjonen over fjorden til \xc3\xb8ya Sula der han kj\xc3\xb8pte g\xc3\xa5rden Langev\xc3\xa5g med elv og kvern. Den f\xc3\xb8rste fabrikken ble reist ved osen av Langev\xc3\xa5gelva. I Langev\xc3\xa5g l\xc3\xa5 det ogs\xc3\xa5 til rette for \xc3\xa5 starte egen str\xc3\xb8mproduksjon. Elvel\xc3\xb8pet ble lagt om for \xc3\xa5 gi st\xc3\xb8rste mulig effekt til fabrikken. I 1879 ble den moderne gl\xc3\xb8delampen oppfunnet av Thomas A. Edison, og allerede i 1883 lyste den for arbeiderne i Devold-fabrikken etter at vannkraften ogs\xc3\xa5 ble brukt til \xc3\xa5 drive en turbin. Dette var f\xc3\xb8rste gang elektrisk lys ble brukt p\xc3\xa5 Sunnm\xc3\xb8re. Den elektriske generatoren ble montert av folk fra Grammers-fabrikken i London. Fabrikken tok i bruk elektriske motorer 30 \xc3\xa5r senere. I 1892 hadde Devold telefonforbindelse mellom produksjonen i Langev\xc3\xa5g og kontorene i \xc3\x85lesund._NEWLINE_I 1882 hadde fabrikken 200 ansatte, og O. A. Devold overdro i 1886 fabrikken til s\xc3\xb8nnene Olaf, Robert og Gustaf, og navnet O.A. Devolds S\xc3\xb8nner ble etterhvert navnet p\xc3\xa5 fabrikkene. O. A. Devold hadde da en formue p\xc3\xa5 en halv million kroner. Tettstedet Langev\xc3\xa5g vokste opp rundt fabrikken. Da Devold etablerte fabrikken var det nesten ingen bebyggelse i Langev\xc3\xa5g og omkring 1900 var Langev\xc3\xa5g et av de mest velst\xc3\xa5ende stedene i distriktet. Devold var med flere hundre ansatte en av de store arbeidsgiverne i omr\xc3\xa5det. Fabrikken i Skaret i selve \xc3\x85lesund fortsatte driften til 1904 da den brant ned i bybrannen i \xc3\x85lesund 1904 sammen med resten av byen. If\xc3\xb8lge Oddgeir Bruaset vurderte Devold ogs\xc3\xa5 Spjelkavik som egnet sted, og if\xc3\xb8lge en lokal historie snudde Devold mot Langev\xc3\xa5g da han m\xc3\xb8tt kraftig \xc3\xb8stavind p\xc3\xa5 vei innover Borgundfjorden. Devold aksepterte ikke fagforeninger. Han reiste bolighus til arbeiderne i Langev\xc3\xa5g og l\xc3\xb8nningene l\xc3\xa5 merkbart over det arbeidere tjente andre steder._NEWLINE_Ole Andreas Devold var barnebarn av Halvor Halvorsson Ophus, som i 1815 var stortingsrepresentant for Romsdals amt._NEWLINE_I 1877 var han med som stifter av Aalesunds Kreditbank.'